Manawi têtiyang Dhayak ngêdali pêrang, botên kados sanès bôngsa lajêng dipun tindhihi senapati ingkang kapilih sadèrèngipun wadyabala bidhal bôndayuda, ananging sami ngamuk tanpa tatanan. Sintên ingkang katingal kêndêl, punika ingkang dipun turut. Para wadyabala sami ambêkta dêdamêl piyambak-piyambak, namung têtiyang ingkang mlarat sangêt pikantuk dêdamêl saking pangagêngipun kampung.